29.9.2023 г.
4.
BG
Официален вестник на Европейския съюз
C 344/237
Метод на производство
Схемата на жизнения цикъл се изменя, за да бъде в съответствие със следните промени.
Въведена е процедура за сортова селекция.
Заличава се директното засяване, тъй като такова вече не се извършва.
Посочва се практиката на присаждане, тъй като вече е разрешена.
Заличава се нормативното изречение, съгласно което препаратите за растителна защита трябва да съответстват на предписаните срокове за обработка.
За всеки парцел се добавя анализ за остатъчен азот между 1 януари и 30 април, както и максимална граница за наторяване с азотни торове и остатъчен азот от 150 единици на хектар.
Добавя се и задължение за рециклиране на употребявано фолио за селското стопанство.
Въвежда се нов раздел относно напояването на културите.
За да обоснове последното, операторът трябва да използва инструменти за помощ при вземането на решения.
Календарният период за прибиране на реколтата се заменя с критерии за зрялост.
Понятието „добив“ се заличава от продуктовата спецификация.
Критериите за окачествяване, сортиране и калибриране на пъпешите се допълват.
Опаковането и съхранението на пъпешите се изменя, така че да се намали минималният брой на пъпешите в подложките на 9.
Добавя се максимален срок от два дни между брането и експедицията.
Посочено е основанието за задължението за опаковане в географския район.
Изменението не засяга единния документ.
5.
Връзка с географския район
Добавя се изречение, в което се обяснява, че връзката с географския район се основава на специфичното качество на продукта и на репутацията му.
Теглото на пъпешите е изменено в съответствие с частта за описание на продукта.
Изменението засяга единния документ.
6.
Информация относно контролния орган
В съответствие с действащите на национално равнище инструкции, целящи да се хармонизира изготвянето на продуктовите спецификации, този раздел се изменя, така че да съдържа само наименованието и данните за контакт на компетентните национални органи (INAO и DGCCRF).
Наименованието и данните за контакт на сертифициращия орган са достъпни за справка в INAO.
Изменението засяга единния документ.
7.
Етикетиране
В съответствие с действащите на национално равнище инструкции, целящи да се хармонизира изготвянето на продуктовите спецификации, рубриката „Етикетиране“ се изменя, като настоящият параграф се заличава и се заменя с изречение, в което се посочват задължителните регулаторни елементи.
Логото на групата се изменя.
Изменението засяга единния документ.